
DR.31.5.2004 115 

 

  

 Mengenai cadangan supaya kementerian mewujudkan Program Rakan Tani 
bagi membantu memajukan lagi petani yang lain, kementerian ini telah menyediakan 
program seumpama ini. Dalam program tersebut para petani dibawa melawat kawasan-
kawasan pertanian yang berjaya supaya dapat mempelajari kemahiran daripada petani-
petani lain serta mendapat pengalaman. Selain daripada itu, program demonstrasi juga 
disediakan untuk memberi latihan kepada para petani supaya mereka dapat belajar 
teknologi baru. Kementerian telah mula amalkan konsep anchor company, dengan izin, 
yang mempunyai tujuan yang sama. Syarikat yang berjaya akan diletak di satu 
kawasan pembangunan pertanian sebagai anchor company untuk tujuan berkongsi 
teknologi dengan petani-petani di persekitaran; mewujudkan kemudahan pengendalian 
tuai hasil pertanian dan membenarkan petani-petani di persekitaran menyewanya; 
mewujudkan kilang pemprosesan makanan dan membeli bahan mentah daripada 
petani-petani di persekitaran; memasar, mengeksport hasil produk pertanian untuk 
petani-petani di persekitaran. 

 Kementerian juga mengalu-alukan cadangan supaya kerajaan menumpu 
perhatian kepada penyelidikan bagi mencari tanaman baru sebagai sumber 
pertumbuhan baru sektor pertanian. Walau bagaimanapun, usaha seumpama ini 
mengambil masa. Sungguhpun demikian, kementerian akan terus berusaha untuk 
mendapatkan sumber pertumbuhan baru bagi sektor pertanian.  

 Tuan Yang di-Pertua, saya ingin memaklumkan di sini bahawa kerajaan.... 

 Timbalan Yang di-Pertua [Datuk Lim Si Cheng]: Yang Berhormat, Kubang 
Kerian. 

 Tuan Salahuddin bin Ayub: Terima kasih Tuan Yang di-Pertua. Saya 
mengalu-alukan langkah kerajaan untuk meningkatkan industri pertanian dalam negara 
kita. Tetapi satu perkara yang saya ingin menarik perhatian dalam Dewan ini adalah 
kita telah hampir 50  tahun merdeka, petani memerlukan baja, racun serangga dan 
benda yang baik untuk mereka meningkatkan taraf hidup mereka. Kita masih gagal 
untuk melahirkan satu produk negara, contohnya baja yang boleh mencapai standard 
international, racun serangga yang boleh mencapai standard international. Sebagai 
contoh, dalam pertemuan saya dengan petani-petani, mereka mengharapkan baja yang 
bermutu. Baja yang bermutu terpaksa kita import. Contoh baja yang baik Syarikat 
BenMeyer  –nitroposca green – 15, 15, 15 dan nitroposca blue – 12, 12,17 + trace 
element.  

 Jadi, baja dan racun serangga ini semua macam puradan ini semuanya 
terpaksa kita import dan mahal harganya. Satu beg baja Ben Meyer  ini, ‘kuda 
singa’nya berharga lebih kurang RM68 satu beg. Jadi, ini mendatangkan masalah 
kepada petani. Jadi, saya harap dengan nama kementerian yang baru ini, nafas baru ini 
saya harap negara akan dapat mengeluarkan baja bertaraf international yang diharap 
oleh petani. Itu satu cadangan daripada saya. Terima kasih. 

Datuk Hajah Rohani binti Haji Abdul Karim:  Terima kasih Yang Berhormat 
atas cadangan tersebut dan insya-Allah ianya akan diambil perhatian dan manalah tahu 
kita pula akan menjadi pengeksport utama baja dan racun serangga.  Insya-Allah 
sebenarnya ada beberapa bil nanti yang mungkin Yang Berhormat juga boleh berbahas 
untuk mengetengahkan cadangan Yang Berhormat yang baik tadi, terima kasih.   

 Saya ingin memaklumkan di sini bahawa kerajaan.... 

 Timbalan Yang di-Pertua [Datuk Lim Si Cheng]: Yang Berhormat 
Kemaman.  

Tuan Ahmad Shabery Cheek:  Terima kasih Tuan Yang di-Pertua.  Kalau kita 
lihat dalam sektor pertanian ini ada dua perkara yang selalu dikaitkan dengan sektor 
pertanian.  Pertama petani-petani ramai Melayu; dan yang kedua dikaitkan dengan soal 
kemiskinan.  Ertinya sehingga sekarang kalau kita lihat banyak program soal beli baja, 
soal racun serangga yang disebutkan tadi dan berapa bantuan pertanian, lebih ke arah 
soal menyelesaikan soal kemiskinan tetapi tidak dilihat dari segi soal mencetus atau 
mewujudkan kekayaan secara besar-besaran.   

Jadi kalau saya hendak tanya berapa ramaikah sekarang ini di kalangan 
petani yang dikaitkan jutawan petani ataupun petani jutawan dan berapa ramai jutawan 
petani itu Melayu misalnya kalau ditanyakan?  Ataupun hanya di kalangan syarikat-
syarikat gergasi seperti Guthrie, Sime Darby dan sebagainya. Adakah kementerian 



Mengenai cadangan supaya kementerian mewujudkan Program Rakan Tani bagi membantu memajukan lagi petani yang lain, kementerian ini telah menyediakan program seumpama ini. Dalam program tersebut para petani dibawa melawat kawasan- kawasan pertanian yang berjaya supaya dapat mempelajari kemahiran daripada petani- petani lain serta mendapat pengalaman. Selain daripada itu, program demonstrasi juga disediakan untuk memberi latihan kepada para petani supaya mereka dapat belajar teknologi baru. Kementerian telah mula amalkan konsep anchor company, dengan izin, yang mempunyai tujuan yang sama. Syarikat yang berjaya akan diletak di satu kawasan pembangunan pertanian sebagai anchor company untuk tujuan berkongsi teknologi dengan petani-petani di persekitaran; mewujudkan kemudahan pengendalian tuai hasil pertanian dan membenarkan petani-petani di persekitaran menyewanya; mewujudkan kilang pemprosesan makanan dan membeli bahan mentah daripada petani-petani di persekitaran; memasar, mengeksport hasil produk pertanian untuk petani-petani di persekitaran. Kementerian juga mengalu-alukan cadangan supaya kerajaan menumpu perhatian kepada penyelidikan bagi mencari tanaman baru sebagai sumber pertumbuhan baru sektor pertanian. Walau bagaimanapun, usaha seumpama ini mengambil masa. Sungguhpun demikian, kementerian akan terus berusaha untuk mendapatkan sumber pertumbuhan baru bagi sektor pertanian. Tuan Yang di-Pertua, saya ingin memaklumkan di sini bahawa kerajaan.... Timbalan Yang di-Pertua [Datuk Lim Si Cheng]: Yang Berhormat, Kubang Kerian. Tuan Salahuddin bin Ayub: Terima kasih Tuan Yang di-Pertua. Saya mengalu-alukan langkah kerajaan untuk meningkatkan industri pertanian dalam negara kita. Tetapi satu perkara yang saya ingin menarik perhatian dalam Dewan ini adalah kita telah hampir 50 tahun merdeka, petani memerlukan baja, racun serangga dan benda yang baik untuk mereka meningkatkan taraf hidup mereka. Kita masih gagal untuk melahirkan satu produk negara, contohnya baja yang boleh mencapai standard international, racun serangga yang boleh mencapai standard international. Sebagai contoh, dalam pertemuan saya dengan petani-petani, mereka mengharapkan baja yang bermutu. Baja yang bermutu terpaksa kita import. Contoh baja yang baik Syarikat BenMeyer -nitroposca green- 15, 15, 15 dan nitroposca blue- 12, 12,17 + trace element. Jadi, baja dan racun serangga ini semua macam puradan ini semuanya terpaksa kita import dan mahal harganya. Satu beg baja Ben Meyer ini, 'kuda singa'nya berharga lebih kurang RM68 satu beg. Jadi, ini mendatangkan masalah kepada petani. Jadi, saya harap dengan nama kementerian yang baru ini, nafas baru ini saya harap negara akan dapat mengeluarkan baja bertaraf international yang diharap oleh petani. Itu satu cadangan daripada saya. Terima kasih. Datuk Hajah Rohani binti Haji Abdul Karim: Terima kasih Yang Berhormat atas cadangan tersebut dan insya-Allah ianya akan diambil perhatian dan manalah tahu kita pula akan menjadi pengeksport utama baja dan racun serangga. Insya-Allah sebenarnya ada beberapa bil nanti yang mungkin Yang Berhormat juga boleh berbahas untuk mengetengahkan cadangan Yang Berhormat yang baik tadi, terima kasih. Saya ingin memaklumkan di sini bahawa kerajaan.... Timbalan Yang di-Pertua [Datuk Lim Si Cheng]: Yang Berhormat Kemaman. Tuan Ahmad Shabery Cheek: Terima kasih Tuan Yang di-Pertua. Kalau kita lihat dalam sektor pertanian ini ada dua perkara yang selalu dikaitkan dengan sektor pertanian. Pertama petani-petani ramai Melayu; dan yang kedua dikaitkan dengan soal kemiskinan. Ertinya sehingga sekarang kalau kita lihat banyak program soal beli baja, soal racun serangga yang disebutkan tadi dan berapa bantuan pertanian, lebih ke arah soal menyelesaikan soal kemiskinan tetapi tidak dilihat dari segi soal mencetus atau mewujudkan kekayaan secara besar-besaran. Jadi kalau saya hendak tanya berapa ramaikah sekarang ini di kalangan petani yang dikaitkan jutawan petani ataupun petani jutawan dan berapa ramai jutawan petani itu Melayu misalnya kalau ditanyakan? Ataupun hanya di kalangan syarikat- syarikat gergasi seperti Guthrie, Sime Darby dan sebagainya. Adakah kementerian.